Far til fire

Far til fire er et fænomen i dansk familieunderholdning – oprindelig en tegneserie, siden en filmserie, en række bøger og senest en teaterforestilling.

I alle varianter handler Far til fire om en familie bestående af en far og hans fire børn: storesøsteren Søs, tvillingerne Ole og Mie samt lillebroderen Lille Per.

Historie 
Tegneserien blev tegnet af Kaj Engholm i 1948 og fortsatte til hans død i 1988. Striben gik i Politiken indtil 1955, hvor den kom til Berlingske Tidende. Serien udkom også i en række hæfter. Teksten blev primært skrevet af Olav Hast (1906-1991), der imidlertid stoppede helt i 1970. Herefter fortsatte Engholm på egen hånd – med egne tekster suppleret med freelancere. 

Som det er almindeligt med avisstriber og familietegneserier, bliver børnene i Far til fire ikke ældre med tiden, så der sker ingen egentlig karakterudvikling. Til gengæld blev tegneseriens Far, der oprindeligt var skaldet, påvirket af filmens Far, fordi Ib Schønberg nægtede at lade sig kronrage til rollen.

Den oprindelige filmserie startede i 1953 og sluttede i 1961.

I 1971 forsøgte Panorama Film, med Ib Mossin som instruktør, at genoplive serien med Helge Kjærulff-Schmidt i hovedrollen som Far og Buster Larsen som Onkel Anders. Der blev kun produceret én film med denne besætning, og denne anses ikke som værende del af Far til fire-kanonen af størstedelen af seriens tilhængere.

I den oprindelige serie blev der i alt lavet otte film i og omkring ASA filmstudierne i Lyngby, og alle film blev instrueret af Alice O'Fredericks og produceret af Henning Karmark.

Senere er ASA Film selv gået i gang igen i samarbejde med Scanbox og har pr. oktober 2012 produceret syv film. De første seks med Niels Olsen som Far, Jess Ingerslev som Onkel Anders og Kasper Kesje som Lille Per. De nye film har hidtil været store successer med 3-500.000 solgte biografbilletter per film.

Den syvende film i serien, Far til fire - Onkel Sofus vender tilbage, havde premiere 6. februar 2014. Denne film har fået ny rollebesætning i forhold til de forrige film i serien; Jesper Asholt (Far), Kurt Ravn (Onkel Anders), Bodil Jørgensen (Fru Sejersen), Sigurd Philip Dalgas (Lille Per), Emilie Werner Semmelroth (Søs), Karoline Hamm (Mie) og Rasmus Bardram Johnbeck (Ole). Filmen er instrueret af Giacomo Campeotto.

Den ottende film i serien fik titlen Far til fires vilde ferie og havde premiere i 2015. Filmen havde samme rollebesætning og instruktør som den forrige. Men i Fru Sejersens rolle ses i denne film Kirsten Lehfeldt, efter at Bodil Jørgensen var ude for en ulykke under optagelserne til filmen.

Den niende film, Far til fire - på toppen havde premiere 9. februar 2017. Rollebesætningen var denne gang ny med Martin Brygmann (Far), Thomas Bo Larsen (Onkel Anders), Elton Rokahaim Møller (Lille Per), Coco Hjartemaal (Søs), Laura Lavigne Bie-Olsen (Mie), Mingus Hassing Hellemann (Ole). Filmen er instrueret af Martin Miehe-Renard.

De i alt 11 Far til Fire-film, der er lanceret siden 2005 (3., 4. og 5. generation) har tilsammen solgt over 3,7 mio. biografbilletter. 

Både "Far til Fire" og "Lille Per" er registrerede varemærker.

Filmserien

1. generation 
Der blev lavet otte film i serien i perioden 1953-1961:
 Far til fire - 1953
 Far til fire i sneen - 1954
 Far til fire på landet - 1955
 Far til fire i byen - 1956
 Far til fire og onkel Sofus - 1957
 Far til fire og ulveungerne - 1958
 Far til fire på Bornholm - 1959
 Far til fire med fuld musik - 1961

2. generation 
Én film blev lavet i 1971:
 Far til fire i højt humør. Panorama Film forsøgte at genoplive Far til fire med en niende film, instrueret af Ib Mossin. Filmen, som havde samme persongalleri, men nye skuespillere som de 8 første film, var ikke god nok til at starte en ny serie Far til fire-film.

3. generation 
Der blev lavet seks film i serien i perioden 2005-2012, instrueret af Claus Bjerre:
 Far til fire - gi'r aldrig op. Filmen havde premiere i oktober 2005.
 Far til fire - i stor stil. Filmen havde premiere 25. december 2006.
 Far til fire - på hjemmebane. Filmen havde premiere i efterårsferien, 2008.
 Far til fire - på japansk. Filmen havde premiere i vinterferien 2010.
 Far til fire - tilbage til naturen. Filmen havde premiere i efterårsferien 2011.
 Far til fire - til søs. Filmen havde premiere i efterårsferien 2012.

4. generation 
Der blev lavet to film i serien i perioden 2014-2015, instrueret af Giacomo Campeotto:
 Far til fire - Onkel Sofus vender tilbage. Filmen blev instrueret af Giacomo Campeotto og havde premiere i vinterferien 2014.
 Far til fires vilde ferie. Den sidste film i 4. generation blev instrueret af Giacomo Campeotto og fik premiere i 2015.

5. generation 
 Far til fire - på toppen fra 2017.<ref>[http://www.bt.dk/underholdning/afsloeret-de-skal-spille-med-i-den-nye-far-til-fire Afsløret: De skal spille med i den nye 'Far til fire'''] af ritzau. bt.dk, 15. august 2016. Hentet 17. august 2016.</ref>
 Far til fire i solen fra 2018.
 Far til fire og vikingerne 2020

 Rolleliste 

 Sange 
Der blev lavet en række sange til den første generation film, hvor af nogle blev meget populære og nogle fortsat er velkendte:
 "Det er sommer, det er sol og det er søndag" (Musik: Sven Gyldmark, Tekst: Erik Leth) "Bornholm, Bornholm, Bornholm" (Musik: Sven Gyldmark, Tekst: Erik Leth) "Den første forårsdag" (Musik: Sven Gyldmark, Tekst: Victor Skaarup & Erik Leth, Sang: Jørgen Reenberg og Birgitte Price) "Til julebal i Nisseland" (Musik: Sven Gyldmark Tekst: Victor Skaarup) "Hej for dig, og Hej for mig" (Musik: Sven Gyldmark, Tekst: Victor Skaarup) Bøger 
Forlaget Martin udgav i perioden 1955-1971 19 romaner med Far til Fire, alle illustreret af Kaj Engholm med tekst af Gitte Palsby, undtagen nr. 1 med tekst af Olav Hast.

 Til køreprøve med Far til Fire (1955)
 Paa sommerferie med Far til Fire (1956)
 Blandt spøgelser med Far til Fire (1956)
 Paa vildspor med Far til Fire (1956)
 I skole med Far til Fire (1956)
 Paa vinterferie med Far til Fire (1956)
 Vi flytter med Far til fire (1957)
 Vi rejser med Far til Fire (1957)
 Gennem ild og vand med Far til Fire (1958)
 Til Kvit eller Dobbelt med Far til Fire (1958)
 Paa sundtur med Far til Fire (1959)
 Til landskamp med Far til Fire (1959)
 I sommerhus med Far til Fire (1960)
 I cirkus med Far til Fire (1960)
 Skolesjov med Far til Fire (1961)
 Til 6-dagesløb med Far til Fire (1961)
 Til filmen med Far til Fire (1962)
 På æventyr med Far til Fire (1962)
 Far til Fire i højt humør (1971) - efter Ib Mossins drejebog til filmen

 Teater 
 Teatret Bag Kroen i Charlottenlund har siden 1997 spillet forestillingen Far til fire holder jul''.

Referencer

Eksterne henvisninger/kilder 
 En hjemmeside om filmenes univers 
 danskfilmogtv.dk 
 danskefilm.dk

 
Tegneserier fra Danmark